Document ID: 32011D0390

DEN UDENRIGS- OG SIKKERHEDSPOLITISKE KOMITÉS AFGØRELSE EUMM/1/2011
af 1. juli 2011
om udnævnelse af missionschefen for Den Europæiske Unions observatørmission i Georgien, EUMM Georgia
(2011/390/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets fælles aktion 2008/736/FUSP af 15. september 2008 om Den Europæiske Unions observatørmission i Georgien, EUMM Georgia (1), særlig artikel 10, stk. 2, og
ud fra følgende betragtninger:
(1)
Rådet vedtog den 15. september 2008 fælles aktion 2008/736/FUSP om Den Europæiske Unions observatørmission i Georgien, EUMM Georgia (»EUMM Georgia«).
(2)
Den 12. august 2010 vedtog Rådet afgørelse 2010/452/FUSP (2) om forlængelse af EUMM Georgia indtil den 14. september 2011.
(3)
I henhold til artikel 10, stk. 1, i afgørelse 2010/452/FUSP bemyndiges Den Udenrigs- og Sikkerhedspolitiske Komité i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af EUMM Georgia, herunder afgørelsen om at udnævne en missionschef -
VEDTAGET DENNE AFGØRELSE:
Artikel 1
Andrzej TYSZKIEWICZ udnævnes til missionschef for Den Europæiske Unions observatørmission i Georgien, EUMM Georgia, for perioden fra den 18. juli 2011 til den 14. september 2011.
Artikel 2
Den Udenrigs- og Sikkerhedspolitiske Komités afgørelse EUMM Georgia/1/2010 af 3. september 2010 om forlængelse af mandatet for missionschefen for Den Europæiske Unions observatørmission i Georgien, EUMM Georgia (3), ophæves.
Artikel 3
Denne afgørelse træder i kraft på dagen for vedtagelsen.
Udfærdiget i Bruxelles, den 1. juli 2011.

Labels: 18
15
5